पाएं अपने शहर की ताज़ा ख़बरें और फ्री ई-पेपरडाउनलोड करें
भारतीय जनता पार्टी की ओर से पश्चिमी बंगाल में नई सरकार के गठन के पश्चात भाजपा वर्करों के खिलाफ भड़की हिंसा के विरोध में बुधवार काे मंडल भाजपा फगवाड़ा की ओर से मंडल प्रधान परमजीत सिंह पम्मा चाचोकी की अगवाई में हाथों में तख्तियां लेकर प्रदर्शन किया गया। इस दाैरान भाजपा नेता एवं पूर्व मेयर अरुण खोसला ने कहा कि नई सरकार बनने के उपरांत पश्चिमी बंगाल में लोकतंत्र की हत्या की जा रही है।
नंदीग्राम में ममता बैनर्जी की हार से टीएमसी बुरी तरह बौखला गई है। भाजपा वर्करों को कत्ल किया जा रहा है। उनकी दुकानें लूटी जा रही हैं, जिससे भाजपा वर्कर और समर्थक दहशत में हैं। सैकड़ों वर्कर और समर्थक पश्चिमी बंगाल से जान बचाकर असम भाग रहे हैं। उन्होंने कहा कि टीएमसी के इस खूनी खेल पर अन्य विपक्षी दलों की चुप्पी हैरान करने वाली है, परन्तु भाजपा इस धक्केशाही को हरगिज बर्दाश्त नहीं करेगी। इस अवसर पर मंडल भाजपा के महासचिव परमिंद्र सिंह, परमजीत खुराना और भाजयुमो जिला सचिव नितिन चड्ढा उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn